User:Misterdzirlo99/sandbox

DGV SynCro
Ukratko o DGV-u: Polupismena glumačko-izvođačka družina iz Osijeka, koja nema pametnijeg posla u životu, nego da na zanimljiv i donekle duhovit način pokuša ismijati svakodnevnu svakodnevicu oko nas i inače...

DGV SynCro je nastao slučajno, u teškim vremenima tranzicije i euro integracija, te je kao takav postao sinonim ni za šta. Priča o nastanku grupe seže još od daleke 2011.g. kada se rađa ideja o osnivanju, koja je ispočetka naišla na otpor od strane nekih ljudi koji zapravo ni nemaju nikakve veze s grupom, te ne znamo zašto smo to uopće i spomenuli. Postava DGV-a broji tri člana, te se nije mijenjala od samog osnutka grupe. Osim produciranja video radova, grupa se također bavi i preprodajom sekundarnih sirovina, te direktnim (tzv. od vrata do vrata) marketingom. Puni identitet članova grupe, nažalost, još ne smijemo otkriti, zbog razno raznih sudskih procesa i kreditnih obustava, stoga ćemo ih predstaviti samo po imenima. DGV ustvari znači D, G, V, iako je više imena razmatrano u početku, kao na primjer „Kifla, suvi list, harmonika, bas“ ili „Oćeš još čilija?“, ipak su se odlučili na kraju za DGV. Inače D, G, V su slova koja potječu još iz latinskog jezika, te su ih i stari Latini znali vrlo često koristiti u brojnim prilikama. SynCro je poslije dodano, jer je netko tu riječ slučajno vidio na TV-u. Stoga idemo redom...

D, zvani Čaura... Čovjek brzog uma i britkog jezika, bavi se ugostiteljstvom, te je poznato lice na ulicama Osijeka. Iz nepoznatih razloga, često mijenja adresu prebivališta, te je zbog toga dosta teško utvrditi njegovo trenutno prebivalište. Također ima i policijski dosje zbog ilegalnog šverca tapeta iz Mađarske. Hobi su mu uglavnom hobiji, kojima ispunjava slobodno vrijeme između riješavanja zamršenih križaljki u dnevnim tiskovinama i volontiranja u staračkim domovima. U DGV-u radi na mjestu kreativnog direktora, voditelja kapitalnih projekata, te šefa kabineta.

G, zvani Whitey... Njegovo porebivalište varira između Osijeka i okolice Osijeka, bavi se uglavnom ilegalnim poslovima, koji redovito propadaju, voli sve što vole mladi, kao na primjer topli čaj, šetnje po parku i dobru partiju šaha. Relativno je asocijalan, te se uglavnom boji toplog ljudskog dodira. U slobodno vrijeme se bavi uzgojem kanabisa u medicinske svrhe, koje plasira na tržišta Bliskog Istoka i uzgajanjem čistokrvnih kanarinaca, koje dresira da govore, za potrebe cirkuskih predstava i ilegalnih borbi kanarinaca. U DGV-u, zaposlen na mjestu glavnog producenta, scenarista te šefa tehnike.

V, zvani Unplugged... Bavi se osnivanjem takozvanih „fantomskih firmi“, kroz koje izvlači novac na svoje off-shore račune. Također više puta osumnjičen za utaju poreza. Zbog svog potpuno iskrivljenog shvaćanja vremena i termina dogovora, mnogo puta se nađe na krivom mjestu u krivo vrijeme, što rezultira brojnim neugodnostima. U slobodno vrijeme se bavi praćenjem Crobex-a, koji ni dan-danas, nakon 6 godina još uvijek ne razumije. U DGV-u radi na mjestu direktora fotografije, šefa odjela za odnose s javnošću, te šefa logistike.

Ovo vrijeme financijske krize i recesije, nije se uopće odrazilo na rad DGV-a, te će DGV i dalje nastaviti sa svojim radom i brojnim humanitarnim djelatnostima i akcijama u kojima redovito sudjeluju, kao što je bila prošlogodišnja akcija, pod nazivom „Pomozimo Petrijevcima da dobiju autobusnu stanicu...“. Ako želite, možete ih kontaktirati na e-mail: dgvsyncro@gmail.com

Nadamo se skorom susretu...

DGV SynCro Team